CELEX: E2010P0017
Language: mt
Date: 2010-12-22 00:00:00
Title: Azzjoni meħuda fit- 22 ta' Diċembru 2010 mill-Prinċipat tal-Liechtenstein kontra l-Awtorità tas-Sorveljanza tal-EFTA (Każ E-17/10)

24.2.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/12
            
         Azzjoni meħuda fit-22 ta' Diċembru 2010 mill-Prinċipat tal-Liechtenstein kontra l-Awtorità tas-Sorveljanza tal-EFTA
   (Każ E-17/10)
   2011/C 58/06
   Fit-22 ta' Diċembru 2010 tresqet azzjoni kontra l-Awtorità tas-Sorveljanza tal-EFTA quddiem il-Qorti tal-EFTA mill-Prinċipat tal-Liechtenstein, rappreżentat minn Dr Andrea Entner-Koch, li qed jaġixxi bħala Aġent għall-Prinċipat tal-Liechtenstein, EEA Coordination Unit, Austrasse 79/Europark, 9490 Vaduz, Fürstentum Liechtenstein.
   Il-Prinċipat tal-Liechtenstein jitlob lill-Qorti tal-EFTA biex:
   
               (1)
            
            
               Tannulla d-Deċiżjoni Nru 416/10/COL tal-Awtorità ta' Sorveljanza tal-EFTA tat-3 ta' Novembru 2010 rigward it-tassazzjoni ta' impriżi ta' investiment taħt l-Att dwar it-Taxxa ta' Liechtenstein;
            
         
               (2)
            
            
               Bħala alternattiva, tiddikjara li tħassru l-Artikoli 3 u 4 tad-Deċiżjoni Nru 416/10/COL li ttieħdet mill-Awtorità ta’ Sorveljanza tal-EFTA fit-3 ta’ Novembru 2010, sa tali punt li tordna l-irkupru tal-għajnuna msemmija fl-Artikolu 1 ta’ dik id-Deċiżjoni;
               kif ukoll
            
         
               (3)
            
            
               Tordna lill-Awtorità ta' Sorveljanza tal-EFTA sabiex tħallas l-ispejjeż tal-proċedimenti.
            
         
      Sfond legali u fattwali u eċċezzjonijiet legali miġjuba bħala sostenn:
   
   
               —
            
            
               Id-Deċiżjoni Nru 416/10/COL tal-Awtorità ta' Sorveljanza tal-EFTA tat-3 ta' Novembru ddikjarat li l-eżenzjonijiet mit-taxxa applikabbli għall-kumpaniji ta' investiment, u li ġew irrevokati b'effett mit-30 ta' Ġunju 2006, ma kinux kompatibbli mal-Artikolu 61(1) tal-Ftehim taż-ŻEE.
            
         
               —
            
            
               L-Awtorità ta’ Sorveljanza tal-EFTA iddeċidiet ukoll li l-allegata għajnuna kienet tikkostitwixxi għajnuna kontra l-liġi b'kundizzjoni għal irkupru minn dawk il-kumpaniji ta' investiment li rċevewha mill-15 ta' Marzu 1997 sad-data li fiha l-benefiċjarji l-aħħar ibbenefikaw mill-eżenzjonijiet wara li ġew revokati fl-2006.
            
         
               —
            
            
               L-Awtorità ta’ Sorveljanza tal-EFTA ddeċidiet li l-irkupru għandu jsir mingħajr dewmien, u fi kwalunkwe każ sat-3 ta' Marzu 2011, skont il-proċeduri tal-liġi nazzjonali, sakemm dawn jippermettu l-eżekuzzjoni immedjata u effettiva tad-deċiżjoni.
            
         
               —
            
            
               Ir-rikorrent jirribatti li d-dispożizzjonijiet tat-taxxa fil-kwistjoni ma jikkostitwux għajnuna mill-Istat skont it-tifsira tal-Artikolu 61(1) tal-Ftehim taż-ŻEE.
            
         
               —
            
            
               Ir-rikorrent jsostni li l-Awtorità tas-Sorveljanza tal-EFTA:
               
                           —
                        
                        
                           żbaljat meta applikat l-Artikolu 61(1) tal-Ftehim taż-ŻEE għat-tassazzjoni ta' kumpaniji ta' investiment taħt l-Att dwar it-Taxxa ta' Liechtenstein, kif ukoll meta ordnat il-ħlas lura tal-allegata għajnuna kontra l-liġi mill-kumpaniji ta' investiment sa mill-15 ta' Marzu 1997;
                        
                     
                           —
                        
                        
                           ivvjolat il-prinċipji ġenerali tal-liġi taż-ŻEE billi ordnat l-irkupru tal-allegata għajnuna kontra l-liġi,
                        
                     
                           —
                        
                        
                           ma pprovdietx raġonament xieraq fid-Deċiżjoni kontestata tagħha, kif mitlub mill-Artikolu 16 tal-Ftehim tas-Sorveljanza u l-Qorti.